Γιούκιο Μισίμα

Ο Κιμιτάκε Χιραόκα (ιαπωνικά: 平岡 公威, Χιραόκα Κιμιτάκε, 14 Ιανουαρίου 1925 – 25 Νοεμβρίου 1970), επίσης γνωστός ως Γιούκιο Μισίμα (, Μισίμα Γιούκιο), ήταν Ιάπωνας συγγραφέας, ποιητής, ηθοποιός, μοντέλο, σκηνοθέτης, εθνικιστής και ιδρυτής της άοπλης πολιτοφυλακής Τατενοκαι (楯の会, "Εταιρία της Ασπίδας"). Θεωρείται ένας από τους σημαντικότερους συγγραφείς του 20ού αιώνα. Προτάθηκε για το βραβείο Νόμπελ Λογοτεχνίας το 1968, το οποίο όμως δόθηκε στον συμπατριώτη και χορηγό του, Γιασουνάρι Καβαμπάτα. Στα έργα του περιλαμβάνονται τα μυθιστορήματα Εξομολογήσεις μιας Μάσκας (仮面の告白, Kamen no kokuhaku) και Ο Ναός του Χρυσού Περιπτέρου (金閣寺, Kinkaku-ji), όπως και το αυτοβιογραφικό δοκίμιο Ήλιος κι Ατσάλι (太陽と鉄, Taiyō to tetsu). Το έργο του Μισίμα φημίζεται για τον συνδυασμό του παραδοσιακού Ιαπωνικού και μοντέρνου Δυτικού λογοτεχνικού στύλ, αλλά και τη θεματολογία που αφορά την ομορφιά, τον ερωτισμό και τον θάνατο.  

Η πολιτική δράση του Μισίμα τον μετέτρεψε στην αμφιλεγόμενη φιγούρα, την οποία εξακολουθεί να είναι, της Ιαπωνικής ιστορίας. Οι δεξιόφρονες ιδεολογίες του ήταν όλο και πιο εμφανείς από την δεκαετία του '50 και ύστερα. Ήταν ιδιαίτερα περήφανος για το παραδοσιακό ιαπωνικό πνεύμα και αντιτάσσονταν σε οτιδήποτε ο ίδιος προσδιόριζε ως δυτικό, μεταξύ αυτών και η μεταπολεμική δημοκρατική Ιαπωνία. Φοβούμενος πως ο ιαπωνικός λαός θα έχανε σύντομα επαφή με την παράδοση, ίδρυσε την άοπλη πολιτοφυλακή Τατενοκαι με στόχο την επαναφορά της θεϊκής ιδιότητας του Αυτοκράτορα της Ιαπωνίας. Στις 25 Νοεμβρίου 1970, μαζί με τέσσερα μέλη της πολιτοφυλακής, ο Μισίμα εισέβαλλε στην στρατιωτική βάση του κεντρικού Τόκιο, και με όμηρο τον διοικητή της, επιχείρησε να κινητοποιήσει τις Ιαπωνικές Δυνάμεις Αυτοάμυνας ώστε να αντιταχθούν στο Σύνταγμα δίχως όμως επιτυχία. Όταν ολοκλήρωσε τον λόγο του αυτοκτόνησε με την μέθοδο του σεπούκου (χαρακίρι). 

 Η ζωή του
αριστερά|μικρογραφία|Ο εξάχρονος Γιούκιο Μισίμα (Απρίλιος 1931)
Γεννήθηκε στις 14 Ιανουαρίου του 1925 στο Τόκιο και ήταν γόνος αριστοκρατικής οικογένειας. Ήταν ένα φιλάσθενο παιδί, που το ανάθρεψε η αυταρχική γιαγιά του. Το πραγματικό του όνομα ήταν Κιμιτάκε Χιραόκα (平岡 公威). Εκπαιδεύτηκε στρατιωτικά στις Δυνάμεις Αυτοάμυνας και άρχισε να στρατολογεί φοιτητές για έναν στρατό που είχε ως αποστολή την υπεράσπιση της χώρας του από τον επιταχυνόμενο εξαμερικανισμό της. Ήρθε από νωρίς σε επαφή με την ευρωπαϊκή λογοτεχνία και τους Ιάπωνες κλασικούς συγγραφείς. Σκηνοθέτησε την ταινία Τελετουργία του έρωτα και του θανάτου το 1965. Ασχολήθηκε και με το θέατρο. Έγραψε θεατρικά έργα, Ταράτσα του λεπρού βασιλιά κ.ά. Ήταν επίσης γνωστός για την καριέρα του ως μοντέλο και τη σωματοδόμηση χωρίς χρήση αναβολικών ουσιών. 

Ήταν υποψήφιος τρεις φορές για το βραβείο Νόμπελ που τα έχασε, πιθανώς  λόγω των ακροδεξιών του απόψεων. Στις 25 Νοεμβρίου 1970, αφού πρώτα παρέδωσε το τελευταίο του έργο Εκπεσών Άγγελος, αυτοκτόνησε με την μέθοδο του σεπούκου (χαρακίρι) στο ιαπωνικό γενικό επιτελείο των Δυνάμεων Αυτοάμυνας μετά από απόπειρα πραξικοπήματος. 
Τα τελευταία του λόγια ήταν: «Βλέπουμε την Ιαπωνία να γλεντοκοπά βυθισμένη σε ευμάρεια και να κολυμπάει στο χρήμα και στην πνευματική της κενότητα. Είναι δυνατόν να δίνεις αξία στη ζωή, μέσα σε μια πλάση όπου το πνεύμα έχει πεθάνει; Ζήτω ο αυτοκράτορας! Νομίζω ότι ούτε καν με προσέχουν…»

 Βραβεία 
 Βραβείο Shincho από τις εκδόσεις Shinchosha, 1954, για τον Ήχο των κυμάτων.
 Βραβείο Kishida από τις εκδόσεις Shinchosha, 1955, για το θεατρικό δράμα Η φωλιά των τερμιτών.
 Βραβείο Yomiuri από Yomiuri Newspaper Co., για καλύτερα νέο, 1957, ο ναός του χρυσού περίπτερου.
 Βραβείο Yomiuri από Yomiuri Newspaper Co., για το καλύτερο δράμα, 1961.

 Τα έργα του 
 Ιαπωνικός τίτλος Αγγλικός τίτλος Ελληνικός τίτλος Χρονιά花ざかりの森Hanazakari no Mori(Διήγημα)Forest in Full Bloom1941サーカスSākasu(Διήγημα)The Circus1948 仮面の告白Kamen no Kokuhaku Confessions of a Mask Εξομολογήσεις μιας μάσκας 1948 愛の渇きAi no Kawaki Thirst for Love Δίψα για έρωτα 1950 禁色Kinjiki Forbidden Colors Απαγορευμένα χρώματα 1953 潮騒Shiosai The Sound of Waves Ο ήχος των κυμάτων 1954 近代能楽集Kindai nōgaku shū Five Modern Noh Plays Πέντε σύγχρονα έργα Νο 1956 金閣寺Kinkaku-ji* The Temple of the Golden Pavilion Ο ναός του χρυσού περιπτέρου 1956 鏡子の家Kyōko no ie Kyoko's House Σπίτι της Kyoko 1959 宴のあとUtage no Ato After the Banquet Μετά από το συμπόσιο 1960 午後の曳航Gogo no Eikō The Sailor Who Fell from Grace with the Sea Ο ναυτικός που αρνήθηκε τη θάλασσα 1963 絹と明察Kinu to Meisatsu Silk and Insight Μετάξι και διορατικότητα 1964 三熊野詣Mikumano Mode(short story) Acts of Worship Πράξεις της λατρείας 1965 サド侯爵夫人Sado Kōshaku Fujin(play) Madame de Sade Η Μαρκησία ντε Σαντ 1965 憂国Yūkoku(short story) Patriotism Πατριωτισμός 1966 真夏の死Manatsu no Shi Death in Midsummer and other stories Θάνατος στο θερινό ηλιοστάσιο και άλλες ιστορίες 1966 葉隠入門Hagakure Nyūmon The Way of the Samurai: Yukio Mishima on Hagakure in modern life Ο τρόπος του Σαμουράι 1967 わが友ヒットラーWaga Tomo Hittorā(play) My Friend Hitler and other plays Ο φίλος μου ο Χίτλερ και άλλα έργα 1968 太陽と鉄Taiyō to Tetsu Sun and Steel Ήλιος κι Ατσάλι 1970 豊穣の海Hōjō no Umi The Sea of Fertility (τετραλογία) Η θάλασσα της γονιμότητας  1964-1970 Part one:<center>春の雪Haru no Yuki Spring Snow Ανοιξιάτικο Χιόνι 1968 Part two:奔馬Honba Runaway Horses Αφηνιασμένα Άλογα 1969 Part three:暁の寺Akatsuki no Tera The Temple of Dawn Ο Ναός της Αυγής 1970 Part four:天人五衰Tennin Gosui The Decay of the Angel Εκπεσών Άγγελος  1970

 θεατρικά έργα 
 χρονιά Ιαπωνικός τίτλος  Αγγλικός τίτλος 1950 邯鄲Kantan 1952 卒塔婆小町Sotoba Komachi Komachi at the Stupa  1954 鰯賣戀曳網Iwashi Uri Koi no Hikiami 1955 綾の鼓Aya no tsuzumi The Damask Drum 1955 芙蓉露大内実記Fuyō no Tsuyu Ōuchi Jikki The Ōuchi Clan  1956 班女Hanjo 1956 葵の上Aoi no Ue The Lady Aoi 1965 弱法師Yoroboshi The Blind Young Man 1969 椿説弓張月Chinsetsu Yumihari-zuki The Crescent 

 Σενάρια σε ταινίες 
ΧρονιάΤίτλοςUSA Release Title 1951 純白の夜Jumpaku no Yoru Δεν κυκλοφόρησε στις ΗΠΑ 1959 不道徳教育講座Fudōtoku Kyōikukōza Δεν κυκλοφόρησε στις ΗΠΑ 1960 からっ風野郎Karakkaze Yarō Afraid to Die 1966 憂国Yūkoku Patriotism,  The Rite of Love and Death 1968 黒蜥蝪Kurotokage Black Lizard 1969 人斬りHitokirι Tenchu! 1985 Mishima: A Life in Four Chapters Mishima Yukio Mishima: Samurai writer Yukio Mishima: Samurai writer

 Ελληνικές μεταφράσεις 
 Η Μαρκησία Ντε Σαντ : Π. Ευαγγελίδης (Άγρα)
 Ο ναυτικός που αρνήθηκε τη θάλασσα : Β. Κατσάνης (Ζαχαρόπουλος)
 Δίψα για έρωτα : Γ. Κοβαλένκο (Καστανιώτης)
 Ο ήχος των κυμάτων : Γ. Κοβαλένκο (Καστανιώτης)
 Εξομολογήσεις μιας μάσκας : Λ. Θεοδωρακόπουλος (Οδυσσέας)		
 Μετά το συμπόσιο : Ντ. Κισκίνη (Παρατηρητής)		
 Η ηθική των Σαμουράι στη σύγχρονη Ιαπωνία : Γ. Βλάχος (Ερατώ)
 Η θάλασσα της γονιμότητας (Καστανιώτης)
 (α΄ βιβλίο) Ανοιξιάτικο χιόνι : Α. Μανωλίδης  		
 (β΄ βιβλίο) Αφηνιασμένα άλογα : Γ. Κοβαλένκο & Στ. Παπασταύρου 	
 (γ΄ βιβλίο) Ο ναός της αυγής : Γ. Κοβαλένκο
 (δ΄ βιβλίο) Ο εκπεσών άγγελος : Γ. Κοβαλένκο

 Παραπομπές 

 Άλλες πηγές 
 Βιογραφικό του Μισίμα στο kirjasto



Κατηγορία:Ιάπωνες ποιητές
Κατηγορία:Ιάπωνες θεατρικοί συγγραφείς
Κατηγορία:Ιάπωνες μυθιστοριογράφοι
Κατηγορία:Ιάπωνες σεναριογράφοι
Κατηγορία:Ιάπωνες ηθοποιοί
Κατηγορία:Αυτόχειρες καλλιτέχνες
Κατηγορία:Ιάπωνες σκηνοθέτες κινηματογράφου